Til elever som skal begynne på vg1

Studieforberedende utdanningsprogram

* Studiespesialisering
* Medier og kommunikasjon
* Toppidrett med e-sport

 Dato: 24.06.24

# Informasjon om valg av fag for deg som skal begynne på vg1 Studieforberedende utdanning på Tiller vgs

**Velkommen til Tiller vgs!**

Alle elever i videregående skole må ha en datamaskin ved skolestart. Trøndelag har en PC-ordning der elevene eier datamaskinen selv. Det vil si at du kan ta med deg en maskin som du eier selv (som må oppfylle noen minstekrav), eller du kan kjøpe en ny PC subsidiert av fylkeskommunen som inkluderer garanti og ulykkesforsikring for perioden. Du kan lese mer om ordningen og eventuelt bestille PC her:
<https://www.trondelagfylke.no/vare-tjenester/utdanning/elev/elevpc/>

PC kan dekkes av lånekassens utstyrsstipend.
<https://lanekassen.no/nb-NO/stipend-og-lan/norge/videregaende-skole>

### Litt informasjon om fremmedspråk og matematikk som velges etter skolestart.

Alle elever som begynner på studieforberedende utdanningsprogram, skal ha et fremmedspråk i tillegg til engelsk.

Vi tilbyr følgende språk:

* Fransk nivå I+II
* Tegnspråk l + ll
* Tysk nivå II
* Spansk nivå II

Fremmedspråk nivå II bygger på det fremmedspråket du hadde på ungdomsskolen. Dersom du har hatt spansk eller tysk på ungdomskolen så anbefaler vi at du fortsetter med dette språket på vgs. Dersom du ikke hadde språk på ungdomsskolen, må du velge fransk eller tegnspråk nivå I+II.

Det er mulig å velge mellom to læreplaner i matematikk (praktisk matte og teoretisk matte). Du får god informasjon om de ulike valgene når du begynner på skolen.

Med vennlig hilsen

Kine Goodman

Avdelingsleder, Tiller vgs

kingo@trondelagfylke.no